open-index/open-wikipedia-markdown huggingface dataset:
Annie Proulx

**Edna Annie Proulx** (født 22. august 1935 i Norwich i Connecticut i USA) er en kanadisk-amerikansk journalist og forfatter.

## Liv
Proulx' far var fransk-kanadier og moren var fra Connecticut. I 1969 tok hun sin BA-eksamen ved universitetet i Vermont, og studerte videre ved universitetet i Montréal, hvor hun tok sin MA-eksamen i 1973.

Hun virket hovedsakelig som journalist og sakprosaforfatter, og først da hun var over femti begynte hun å skrive skjønnlitteratur.

Hun bodde tredve år i Vermont, men flyttet som 60-åring til Wyoming. Proulx har vært gift tre ganger, og har tre sønner og en datter.

## Verk
Proulx utgav sin første samling fortellinger (*Heart Songs and Other Stories*) i 1988.

Hennes første roman (*Postcards*) fra 1992 handler om livet til en farmerfamilie, og for den romanen mottok hun som første kvinne den anerkjente prisen PEN/Faulkner Award.

Proulx' neste roman (*The Shipping News*) fra 1993 ble en stor suksess, og for den mottok hun Pulitzer-prisen og National Book Award. Romanens tema er en enkemanns forsøk på å starte et nytt liv i en liten kystby i Newfoundland. Den ble filmatisert av Lasse Hallström i 2001 under samme navn med bl.a. Kevin Spacey, Judi Dench, Julianne Moore og Cate Blanchett i rollene.

Andre viktige verk av Proulx omfatter romanen *Accordeon Crimes* (1996), en samling fortellinger fra Wyoming utgitt under tittelen *Close Range* (1999) og romanen *That Old Ace in the Hole* (2002), samt enda en samling fortellinger fra Wyoming utgitt under tittelen *Bad Dirt* (2004). *Close Range* mottok i 1999 avisen *The New Yorkers* bokpris og året etter prisen English-Speaking Union's Ambassador Book Award og Borders Original Voices Award in Fiction.

I 2005 filmatiserte Ang Lee den lille fortellingen «Brokeback Mountain» under *[[Brokeback Mountain|samme tittel]]*. Fortellingen hadde første gang blitt offentliggjort 13. oktober 1997 i *The New Yorker*. Den mottok i 1998 O. Henry Award, og utkom i en revidert utgave året etter i samlingen *Close Range*. Filmen fra 2005, som er på over to timer, ble svært godt mottatt av kritikere og belønnet med tre Oscar-priser, bl.a. for beste adapterte manus, og dessuten BAFTA- og Golden Globe Award-priser.

## Referanser


## Eksterne lenker
* 
* 
*
Grønfjellåga

**Grønfjellåga** er ei elv i Rana kommune i Nordland. Elva starter ved Rundhaugen, hvor Kopparvassåga og Litlåga møtes. Den renner gjennom Grønfjelldalen og tar opp i seg en rekke mindre elver. Den passerer *Dunderforsen*, før den munner ut som en sideelv til Ranelva, rundt en kilometer sørøst for Nevernes.

## Bildegalleri

Fil:GrønnfjellÅga B.JPG
Fil:GrønnfjellÅga C.JPG
Fil:GrønnfjellÅga D.JPG
Fil:GrønnfjellÅga E.JPG
Fil:GrønnfjellÅga F.JPG
Fil:GrønnfjellÅga G.JPG
Fil:GrønnfjellÅga H.JPG


## Referanser
OpenCola

**OpenCola** er et cola-merke, unikt i den egenskap at oppskriften er fritt tilgjengelig og modifiserbar. Alle kan lage drikken, og alle kan endre og forbedre oppskriften så lenge de lisensierer den under GNU General Public License.

OpenCola var opprinnelig ment som markedsføring for prinsippet rundt åpen kildekode, men ideen slo an og  bokser ble solgt. Det Toronto-baserte selskapet Opencola, grunnlagt av Grad Conn, Cory Doctorow and John Henson, ble derfor bedre kjent for den nye drikken enn for programvaren de utviklet.

## Se også
* Vores Øl, åpen-kilde-øl
* Coca-Cola

## Eksterne lenker
* 
* OpenCola soft drink
* Cube Cola Bristol UK
* Guardian Newspaper Article
* 
* How to Make OpenCola – WikiHow
Kane

**Kane** kan være
* romanhelten Morgan Kane
* kallenavnet til fribryteren Glenn Jacobs
* et båtformet drikkekar
* en framstående norsk middelalderslekt  med navnet Kane
Galle (andre betydninger)

**Galle** har flere betydninger:

* Galle – Fysiologisk, en væske i fordøyelsessystemet.
* Galle (by) – en by på sørkysten av Sri Lanka.
* Galle (distrikt) – et administrativt distrikt i Sri Lankas sørprovins.
* Galle (biologi) – deformasjoner på planter, skapt av parasitter, som gallvepser og gallmygger.
* Galle (slekt) – norsk høyadelig slekt i 1500-tallet.
* Johann Gottfried Galle – en tysk astronom, mest kjent for oppdagelsen av planeten Neptun.
* France Galle – sangartist fra Luxemburg.
* Galle (slang) – et svært negativt ladet ord som brukes forsterkende i fornedrende omtale.

Andre ord med galle:
* Galleblæren er et pæreformet organ som sitter i bukhulen, hvor galle lagres og konsentreres.
* Gallvepser eller gallevepser – en familie av stilkvepser. 
* Gallmygger – en familie av mygg.
Till Next Time – The Best of TNT

***Till Next Time – The Best of TNT*** er et samlealbum av det norske heavy metal-bandet TNT, utgitt i 1996.

## Sporliste
#«10&nbsp;000 Lovers (In One)» (Harnell/Tekrø/Dahl), (*[[Tell No Tales]]*)
#«Intuition» (Harnell/Tekrø), (*[[Intuition]]*)
#«As Far as the Eye Can See» (Harnell/Tekrø), (*[[Tell No Tales]]*)
#«Tonight I'm Falling» (Harnell/Tekrø), (*[[Intuition]]*)
#«Everyone's a Star» (Harnell/Tekrø), (*[[Tell No Tales]]*)
#«Take Me Down (Fallen Angel)» (Harnell/Tekrø), (*[[Intuition]]*)
#«Seven Seas» (TNT), (*[[Knights of the New Thunder]]*)
#«Tell No Tales» (Harnell/Tekrø/Dahl), (*[[Tell No Tales]]*)
#«Forever Shine On» (Harnell/Tekrø/Black), (*[[Intuition]]*)
#«Break the Ice» (Ingebrigtsen/Dahl/Hansen), (*[[Knights of the New Thunder]]*)
#«Listen to Your Heart» (Harnell/Tekrø), (*[[Tell No Tales]]*)
#«Last Summer's Evil» (Tekrø/Hansen/TNT), (*[[Knights of the New Thunder]]*)
#«Caught Between the Tigers» (Harnell/Tekrø), (*[[Intuition]]*)
#«Knights of the Thunder» (Dahl/Hansen/TNT), (*[[Knights of the New Thunder]]*)
#«Sapphire» (Instrumental) (Harnell/Tekrø), (*[[Tell No Tales]]*)
#«End of the Line» (Harnell/Tekrø), (*[[Intuition]]*)
#«Electric Dancer» (Harnell/Tekrø), (*[[Intuition]], japanske utgaven*)
#«Tonight I'm Falling» (live) (Harnell/Tekrø)
#«Take Me Down (Fallen Angel)» (live) (Harnell/Tekrø)

## Personell
### TNT
*Tony Harnell – vokal
*Ronni Le Tekrø – gitarer, gitar synthesizer, 1/4 stegs gitar
*Morty Black – bass, pedal synthesizer, båndløs bass, koreffekt på «Forever Shine On»
*Morten Dahl – trommer
*Morten Skogstad – trommer (som Kenneth Odiin)

### Tilleggspersonal
*Bård Svendsen – keyboard, programmering og bakgrunnsvokal
*Håkon Iversen – Bakgrunnsvokal
*Bjørn Nessjø – produsent, Keyboards og programmering
*Carlos Waadeland – trommer og programmering
*Kjetil Bjerkestrand – keyboard
*Joe Lynn Turner – bakgrunnsvokal
*Phil Burnett - miksing, tekniker 
*David Tan - fotograf
*Mick Rock - fotograf
*William Harnes - fotograf
Alm Svarten

**Alm Svarten** (født i 1981, død 1. januar 2008) var en norsk travhest etter Granvar og Oleanne. Hesten ble kusket av Ulf Thoresen og var en av de mestvinnende kaldblodstravere i Norge.

Eier var Knut Alm fra Majors-Alm i Tingelstad, Hadeland. Alm Svarten tjente 9&nbsp;505&nbsp;912&nbsp;kr, og beste kilometertid var 1.21,5. Tiden ble satt i et løp i Sverige. Leangen-kusken Atle Solhus har også fungert som kusk for Alm Svarten.

Alm Svarten tok sin første seier som treåring 10. april 1984. Sitt siste løp vant han over elleve år senere på Biri Travbane. Han hadde en periode verdensrekorden med sine 184 seiere på 388 løp mellom 1984 og 1995. Alm Svarten er også den eneste hesten som har fått sin «egen bok» skrevet. Boken heter *Alm Svarten* og ble skrevet av John Buer. Boken skiller seg ut ved at den ble skrevet i jeg-form. Alm Svarten fikk også sin egen sang.

1. nyttårsdag 2008 falt Alm Svarten på en isete vei og skadet seg og måtte deretter avlives.

## Referanser
Firefly (TNT-album)

***Firefly*** er et musikkalbum av TNT som ble utgitt i 1997.

## Sporliste
#«Firefly» (Harnell/Tekrø/Black)
#«Angels Ride» (Harnell/Tekrø)
#«Trippin» (Harnell/Tekrø)
#«Daisy Jane» (Harnell/Tekrø)
#«Somebody Told You» (Harnell/Tekrø)
#«Month of Sundays» (Harnell/Tekrø)
#«Only the Thief» (Harnell/Tekrø)
#«Heaven's Gone» (Harnell/Tekrø)
#«Moonflower» (Harnell/Tekrø/Normann)
#«Sunless Star» (Harnell/Tekrø/Black)
#«Cool It» (Ronni Le Tekrø)
#«Soldier of the Light» (Harnell/Tekrø)

## Personell
### TNT
*Tony Harnell – vokal
*Ronni Le Tekrø – gitarer, hovedvokal på «Moonflower», tekniker 
*Morty Black – bass
### Assosierte medlemmer
*Dag Stokke – keyboard, tekniker 
*Frode Lamøy – trommer, perkusjon (kreditert som Frode Hansen)
### Tilleggspersonell
*Embee Normann – fløyte, bakgrunnsvokal på «Moonflower»
*John Macaluso – trommer på «Soldier of the Light»
*Bobby Icon - produsent på *Soldier of the Light*
*Paul Orofino - tekniker
*Kjartan Hesthagen - tekniker
*Erland Hvalby - tekniker
*Dag Øverlie - programmeringsassistent 
*Chris Tsangarides - miksing, mastering
Blågrønn botia

**Blågrønn botia** er en smerling som blir opptil 25 cm lang (i akvarium sjelden lengre enn 18 cm).
Gulfinnede populasjoner kan lett forveksles med *[[Yasuhikotakia lecontei]]*.

## Akvaristikk
Da denne fisken blir relativt stor og bør holdes i grupper, trenger man et romslig og velfiltrert akvarium.
De foretrekker sandsubstrat som de kan grave i, en ph på mellom 6,5 og 7,5, og en temperatur på 26 – 30&nbsp;°C.

## Eksterne lenker
* 
*
Egil Johansson

**Egil Johansson** (født 1951) er en norsk forfatter, visesanger og politiker (Ap).

Han er gift med Elin Prøysen som han også har utgitt flere plater sammen med. Egil Johansson har oversatt flere bøker for Fabritius Forlag og deltatt i produksjon av Norsk Musikkleksikon og Faktum Forlags ettbinds leksikon. 

Han var innvalgt som vararepresentant for Akershus for Arbeiderparti på Stortinget i perioden 1997–2001.

## Diskografi
* 1977: *Prøysen for to*, med Elin Prøysen
* 1978: *Med et smil*, med Elin Prøysen
* 1981: *Nå swinger vi*, med Elin Prøysen
* 2007: *Dans med Prøysen*, med Elin Prøysen

## Bibliografi
* 1979: *Med et smil* – visebok
* 1980: *Naturens hevn* – ungdomsroman
* 1981: *Fjellets hemmelighet* – ungdomsroman
* 1983: *En smilende gitar* – visebok (sammen med Elin Prøysen)

## Eksterne lenker
* 
*  Hjemmeside
Transistor (TNT-album)

***Transistor*** er et musikkalbum av TNT som ble utgitt i 1999.

## Sporliste
#«Just Like God» (Harnell/Tekrø)
#«Wide Awake» (Harnell/Tekrø)
#«No Such Thing» (Harnell/Tekrø)
#«Crashing Down» (Harnell/Tekrø)
#«Fantasia Española» (Harnell/Tekrø)
#«Because I Love You» (Harnell/Tekrø)
#«The Hole You're In» (Harnell/Tekrø)
#«Mousetrap» (Harnell/Tekrø)
#«Into Pieces» (Harnell/Tekrø)
#«Under My Pillow» (Harnell/Tekrø)
#«No Guarantees» (Harnell/Tekrø)
#Japansk bonusspor: «Free Again» (Harnell/Tekrø)

## Personell
### Band
*Tony Harnell – vokal, låtskriver
*Ronni Le Tekrø – gitar, låtskriver
*Morty Black – bass
### Assosierte medlemmer
*Dag Stokke – keyboard, tekniker 
*Frode Lamøy – trommer
### Tilleggspersonell
*Embee Normann – bakgrunnsvokal på «Under My Pillow»
*Eli Kristin Hagen – bakgrunnsvokal på «Into Pieces»
*Ken Ingwersen - produsent, miksing
*Anja Moen - bandfoto 
*John Cappadona - coverfoto, artwork 
*Tina Norris - covermodell
*Dennis Clapp - A&R
*Alf Wigen - management

## Eksterne lenker
* 
* Transistor Discogs
Wing

**Wing Han Tsang** (kinesisk 曾咏韓), populært kjent som **Wing**, er en newzealandsk sanger med bakgrunn fra Hongkong.

## Historikk

Etter å ha gjort synging til hobby da hun immigrerte til New Zealand, bygget Wing opp en fanbase ved å underholde pasienter på pleiehjem og sykehus i og rundt Auckland. 
Dette tilskyndet forslag om å gi ut en CD. Resultatet ble debutalbumet *Musical Memories of [[Les Miserables]] and [[Phantom of the Opera]]*, med tittelsangen fra Andrew Lloyd Webbers musikal, i tillegg til en rekke andre populære sanger, akkompagnert av et programmert keyboard. Til tross for hennes utradisjonelle sangstil, gjorde opptakene suksess og førte til en rekke påfølgende utgivelser av coverversjoner av kjente låter, noe som etter hvert også ga henne et bredt publikum internasjonalt.

De siste årene har hun vært med i TV-program som *[[SportsCafe]]* og *[[Rove (TV-serie)|Rove Live]]*. Hun var gjest i det populære animasjonsprogrammet *[[South Park]]* i en episode (Wing) som ble sendt i mars 2005. På DVD-ens kommentarspor for denne episoden forteller seriens skapere, Trey Parker og Matt Stone, at hun måtte godkjenne hennes animasjonsutseende *før* hun ga tillatelse til å bruke musikken hennes. Parker sa også at han mottok et takkebrev fra henne, for salgsøkningen hun hadde som følge av episoden.

I tillegg til plateinnspillinger har Wing hatt flere forskjellige tilstelninger i New Zealand, bl.a. Massey University Orientation i Wellington. Wing hadde sin USA-debut i San Francisco den 21. august 2007. Hun opptrådte på South by Southwest-festivalen i 2008.

1. mai 2008 ble det bekreftet Wing at hun skulle opptre på Radio 1's Big Weekend 2008 og at hun skulle fremføre et spesielt stykke for aller første gang. Hun opptrådte på BBCs «introducing stage» og fremførte sangene «Dancing Queen», «Mamma Mia» og «Candle in the Wind».

Scott Mills ga Wing til Radio 1s lyttere under hans «drivetime shows», og måtte personlig betale for å få Wing flydd over så hun kunne synge på festivalen på Maidstone.
Hun dukket også opp på Kinas musikk-TV-kanal, C4, i juni 2008 i serien *Rocked The Nation*, der hun sang en populær kinesisk klassiker.

Wing turnerte i USA høsten 2009. Den 25. og 26. oktober opptrådte hun på Birdland Jazz Club i New York. Den 2. november 2009 opptrådte hun på RAZZ i San Francisco.

## Diskografi

Frem til 2009, har Wing gitt ut 16 album:
* *Musical Memories of [[Les Miserables]] and [[Phantom of the Opera]]* (2005)
* *I Could Have Danced All Night* (2005)
* *[[The Sound of Music]] and the Prayer* (2005)
* *Wing Sings All Your Favourites* (2006)
* *Everyone Sings Carols with Wing* (2006)
* *Wing Sings the Songs You Love* (2006)
* *[[Beatles]] Classics by Wing* (2006)
* *[[Dancing Queen]] by Wing* (2006)
* *Wing Sings [[AC/DC]]* (2006)
* *Wing Sings [[Elvis Presley|Elvis]]* (2006)
* *Breathe* (2006)
* *Wing Sings More AC/DC* (2007)
* *One Voice* (2007)
* *Wing Sings [[The Carpenters]]* (2008)
* *Too Much Heaven* (2008)
* *Beat It* (2009)

## Referanser


## Eksterne lenker
* 
*
Kentuckys flagg

**Kentuckys flagg** er blått og har delstatens segl midt i flaggduken. Rundt seglets nedre halvdel er det plassert to kryssede grener av gullris (engelsk: *dogwood*, latin: *solidago*), mens påskriften "Commonwealth of Kentucky" er plassert i en bue over øvre halvdel. Flagget benyttes i størrelsesforholdet 1:2.

Kentuckys delstatsflagg ble godkjent av delstatsforsamlingen 26. mars 1918, men det tok ti år før det ble gitt nærmere bestemmelser om utseendet. Disse kom først i 1928. Senere, i 1962, ble ytterligere spesifikasjoner gitt.

Delstatens segl ble vedtatt i 1792 og viser to personer, en nybygger og en statsmann, som hilser på hverandre. Dette kan tolkes som symbolske uttrykk for møtet mellom nybyggerstaten Kentucky og de opprinnelige koloniene på østkysten. Seglet inneholder også det patriotisk og unionsvennlige mottoet "United we stand, divided we fall", et uttrykk for at Kentucky var unionens utpost mot vest da delstaten ble opptatt som landets femtende delstat. 

Tradisjonen med blå duk for delstatsflagget stammer fra fanene som ble benyttet av troppeenhetene fra Kentucky som deltok i den amerikanske borgerkrigen. Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Kentucky's State Flag fra Kentucky Department for Libraries and Archives
TNT (TNT-album)

***TNT*** er debutalbumet til det norske heavy metal-bandet TNT, og det eneste med Dag Ingebrigtsen (vokal) og Steinar Eikum (bassgitar) i bandet.

Albumet ble utgitt i 1982, og er bandets eneste med norske tekster.

I 1984 ble første halvdel av albumet (side èn på den opprinnelige vinylutgivelsen) innspilt på nytt med engelske tekster og utgitt som EP som også fikk navnet *[[TNT (EP)|TNT]]*. Bassisten Steinar Eikum var da erstattet med Morten Skaget (kreditert som Morty Black). To låter skulle dukke opp enda en gang i engelske versjoner med Tony Harnell på vokal. Harnell skrev ny tekst til «U.S.A.» før bandet tok den med på *[[Knights of the New Thunder]]*-LP-en. «Eddie» var med som bonusspor på CD-en og EP-en *[[American Tracks]]*. Den engelske versjonen av «Harley-Davidson» har blitt fremført live flere ganger både av Harnell og hans etterfølger Tony Mills.

Sporet «Eddie» refererer til «Eddie the Head», maskoten til Iron Maiden.

## Sporliste
Alle låter er skrevet av Dag Ingebrigtsen og Gustav Alfheim, unntatt hvor annet står.
# «Harley-Davidson» – 4:05
# «USA» (Ingebrigtsen/Ronni Le Tekrø/Alfheim) – 3:38
# «Bakgårdsrotter» – 3:15
# «Etyde i Fuzz-mål» (Tekrø) – 1:16	
# «Eddie» – 4:47
# «Showet er i gang» – 3:36
# «Pirrende Irene» – 3:29
# «Mafia» (Ingebrigtsen/Tekrø/Alfheim) – 3:07
# «Eventyr» – 3:42
# «Varmt & hardt» – 4:05

## Medvirkende
### TNT
* Dag Ingebrigtsen – vokal, gitar
* Ronni Le Tekrø – gitar
* Steinar Eikum – bass
* Morten «Diesel» Dahl – trommer

### Øvrige medvirkende
* Bjørn Nessjø – produsent
* Rune Nordal – tekniker
* Gustav Alfheim – artwork (håndskrift)
* Tor Erik Ledang – tegninger 

## Referanser


## Eksterne lenker
*
Messingåga

**Messingåga** (sørsamisk: *Siejphjohke*) er et 50,67 km² vassdrag i Dunderlandsdalen i Rana kommune, som fra sør munner ut som en sideelv til Ranelva ved Hjartåsen i grenden Storvoll. Messingåga er også navnet på en annen, mindre elv, som munner ut i Ranelva fra øst, rundt 5&nbsp;km sørvest for Hjartåsen, sør for Messingsletta, like nord for Dunderland.

Fra Kjerringvatnet renner Kjerringelva (sørsamisk: *Aahkajohke*) i en vestlig retning. Denne elva møter Jarfjellbekken, som renner i en nordlig retning fra Jarfjelltjønna gjennom Austerskardet, nord for Kopparvatnet. Messingåga starter ved Elivollan (sørsamisk: *Siejphgiedtie*), der Kjerringelva og Jarfjellbekken møtes.

Vassdraget renner i en nordlig retning, gjennom Messingdalen, øst for fjellet Messingen. På vei nordover tar vassdraget fra vest opp i seg fem bekker fra Jarfjellet, og fra øst fem bekker fra Kjerringfjellet (sørsamisk: *Stoere Aahkavaerie*) og en bekk fra Harafjellet.

Messingåga renner gjennom et moreneterreng med innslag av breelv-avsetninger. Mot Kopparvatnet finnes et haugete moreneterreng (dødisterreng).

## Utbygging versus vern
I 2005 sendte MiljøEnergi Nordland AS en søknad til Norges vassdrags- og energidirektorat om konsesjon om å utnytte deler av Messingåga til kraftproduksjon. To alternativer er blitt presentert: En installasjon på  med en energiproduksjon på , og en installasjon på  med en energiproduksjon på . 

Vassdraget befinner seg i urørt natur, i et av Ranas viktigste naturområder for våtmarksfugl. Dalen omkring er et viktig sommerbeiteområde for elg, og jerv har fast tilhold. Elven er rik på røye og ørret, og er foreslått fredet av naturvernorganisasjoner, Rana kommunes miljøutvalg, Nordland fylkesting og av Stortinget.

## Galleri
### Messingågas utløp i Ranelva ved Hjartåsen, Storvoll

Fil:Messingåga B.JPG
Fil:Messingåga C.JPG
Fil:Messingåga D.JPG
Fil:Messingåga E.JPG
Fil:Messingåga F.JPG
Fil:Messingåga G.JPG
Fil:Messingåga H.JPG
Fil:Messingåga I.JPG
Fil:Messingåga J.JPG
Fil:Messingåga K.JPG


## Referanser
Botia

***Botia*** er en gruppe smerlinger som har blitt delt opp i flere slekter.
De er bunnlevende fisk med flat buk og skjeggtråder rundt munnen.
Mange av artene er populære akvariefisk.

Fiskene i gruppen har en pigg under hvert øye. Disse ligger vanligvis skjult, men kan spiles ut når botiaen føler seg truet. Dette observeres ikke så ofte, men når man tar fisken i håv bør man være forsiktig så piggene ikke setter seg fast og fisken blir skadet.

En spesiell egenskap ved disse fiskene er de høye klikkelydene de lager. Disse kan man ofte høre ved fôringstid.

Mange botiaer foretrekker å «sove» på siden eller i andre merkelige positurer.

*Botia* i snever betydning er utbredt i Pakistan, India, Nepal, Bhutan, Bangladesh og Myanmar.

## Utvikling av systematikk
*Botia* var tidligere en større gruppe, med over 20 arter. Da Maurice Kottelat beskrev *[[Botia kubotai]]* i 2004, foreslo han samtidig å dele gruppen opp i fire slekter, basert på utseende og utbredelse.
* *Botia* for indiske smerlinger (kort kropp).
* *[[Chromobotia]]* for praktbotia.
* *[[Syncrossus]]* for tiger-smerlinger (avlang kropp).
* *[[Yasuhikotakia]]* for Mekong-smerlinger (kort kropp).

En annen slekt, *[[Parabotia]]*, var allerede skilt som en separat slekt før Kottelats artikkel. Den har en avlang kropp lik *Syncrossus*, men med utbredelse hovedsakelig i Kina.

## Arter som har blitt flyttet ut
* *Botia beauforti* – nå *[[Syncrossus beauforti]]*
* *Botia berdmorei* – nå *[[Syncrossus berdmorei]]*
* *Botia hymenophysa* – nå *[[Syncrossus hymenophysa]]*
* *Botia lecontei* – nå *[[Yasuhikotakia lecontei]]*
* *Botia macracanthus*, praktbotia – nå ''Chromobotia macracanthus''
* *Botia modesta*, blågrønn botia – nå ''Yasuhikotakia modesta''
* *Botia morleti* – nå *[[Yasuhikotakia morleti]]*
* *Botia nigrolineata* – nå *[[Yasuhikotakia nigrolineata]]*
* *Botia sidthimunki*, dvergbotia – nå ''Ambastaia sidthimunki''

## Referanser


## Litteratur
* 

## Eksterne lenker
* 
*
Bengalbotia

**Bengalbotia** er en smerling i gruppen *[[Botia]]*.
Fisken trues av et insektmiddel som brukes i dyrking av ris. Siden 1997 har myndighetene i Bangladesh håndhevet strenge forbud mot forurensning, med spesielle regler angående forurensning av vassdrag.

Bengalbotiaen finnes i bekker og elver i de nordlige og østlige regionene av Bangladesh (mot India og Burmas grenser). Den finnes også i India. 

## Referanser


## Eksterne lenker
*
My Religion

***My Religion*** er det åttende studioalbumet til den norske rockegruppa TNT, utgitt i 2004.

## Sporliste
#«Invisible Noise» (Harnell/Tekrø)
#«She Needs Me» (Harnell/Tekrø)
#«Lonely Nights» (Harnell/Tekrø/Anderson)
#«My Religion» (Harnell/Tekrø)
#«Give Me a Sign» (Harnell/Tekrø)
#«Perfectly» (Harnell/Tekrø)
#«You'll Be There» (Harnell/Tekrø)
#«Flow» (Harnell/Tekrø)
#«Live Today» (Harnell/Tekrø)
#«Everybody's Got a Secret» (Harnell/Tekrø)
#«Everything U R» (Harnell/Tekrø)
#«Song 4 Dianne» (Harnell/Tekrø)
#«The Last Word» (Harnell/Tekrø)

## Personell
### TNT
*Tony Harnell – vokal
*Ronni Le Tekrø – Gitar
*Morty Black – Bass
*Morten Dahl – Trommer

### Tilleggspersonell
*Dag Stokke – keyboard, tekniker
*Amy Anderson – bakgrunnsvokal, blokkfløyte
*Kjartan Hesthagen - tekniker 
*Bruno Ravel - tekniker, vokal 
*Tore Davidsen - tekniker 
*Bjørn Boge - teknikerassistent 
*Tommy Hansen - miksing, mastering 
*Eric Philippe - artwork, design
*G.T. Nergaard - fotograf 
*Håkon Grav - fotograf 
## Eksterne lenker
* 
* My Religion
Louisianas flagg

**Louisianas flagg** er blått og har i midten figurmotiv og motto fra delstatens segl. Flagget ble innført 1. juli 1912, men før den formelle innførelsen var det i uoffisiell bruk siden 1800-tallet. I 2006 ble flaggets farger og figurer på nytt spesifisert i lovgivning. Flagget er i størrelsesforholdet 2:3.

Pelikanen med ungene som kjennetegn for Louisiana går i alle fall tilbake til først på 1800-tallet, da det ble benyttet i segl. Motivet, en pelikan som mater sine unger med sitt eget blod, er et  symbol på selvoppofrelse og brukes også som Jesussymbol. Pelikanmotivet er kjent fra europeisk kirkekunst, emblemer, segl og våpenskjold tilbake til middelalderen.

Ved Louisianas lovvedtak i 2006 ble det uttrykkelig bestemt at det skal komme tre røde bloddråper fra morfuglens bryst. Dette hadde tidligere ikke alltid forekommet i flaggene som var i bruk, da tegningene kunne variere.

Pelikanen ble også benyttet i flagg og da delstatsforsamlingen erklærte brudd med unionen 26. januar 1861, var det nettopp et pelikanprydet flagg som vaiet over bygningen der forsamlingen møttes. Først i 1902 kom det offisielle bestemmelser om flagget og formelt vedtak om delstatsflagget med pelikanen ble fattet i 1912. 

Brunpelikanen (*Pelecanus occidentalis*) ble i 1966 gjort til offisielt delstatssymbol for Louisiana. 

## Historiske flagg
Selv om pelikanmotivet også ble benyttet i flagg, var det et annet flagg som først ble offisielt vedtatt for delstaten. Louisianas første flagg ble vedtatt 11. februar 1861 og besto av en flaggduk delt i blå, hvite og røde striper, samt en rød kanton hvorpå det var plassert en gul stjerne. Stjernen sto som et symbol på suverenitet, slik det gjorde i flaggene for Texas og Florida på samme tid. Fargene blått, hvitt og rødt er flaggfargene for Frankrike og USA, mens gult og rødt er Spanias. Flagget ble ikke formelt avskaffet, men gikk etter hvert ut av bruk.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* 
* House Bill No. 833 om delstatsflagget fra 2006
Sandsmetter

* *[[Acanthopsoides]]*
* *[[Acantopsis]]*
* *[[Bibarba]]*
* *[[Canthophrys gongota|Canthophrys]]*
* *[[Cobitis]]*
* *[[Iksookimia]]*
* *[[Kichulchoia]]*
* *[[Koreocobitis]]*
* *[[Kottelatlimia]]*
* *[[Lepidocephalichthys]]*
* *[[Lepidocephalus]]*
* *[[Microcobitis misgurnoides|Microcobitis]]*
* *[[Misgurnus]]*
* *[[Neoeucirrhichthys maydelli|Neoeucirrhichthys]]*
* *[[Niwaella]]*
* *[[Pangio]]*
* *[[Paralepidocephalus yui|Paralepidocephalus]]*
* *[[Paramisgurnus dabryanus|Paramisgurnus]]*
* *[[Protocobitis]]*
* *[[Sabanejewia]]*
* *[[Theriodes sandakanensis|Theriodes]]*

**Sandsmetter** (Cobitidae) er små, bunnlevende karpefisker som lever i ferskvann. Tidligere ble nesten alle smerlinger (underorden Cobitoidei) regnet til denne familien, men den er nå splittet på forskjellige måter hos ulike forskere. Her blir systematikken til Kottelat (2012) brukt.

De har en ormeformet kropp. Munnen sitter på undersiden av hodet og har 3–6 par skjeggtråder. Svelgtennene sitter i en enkelt rad. Nesten alle arter har en bevegelig pigg under øyet. Sidelinjen er redusert, eller kan mangle helt; bare *[[Canthophrys gongota|Canthophrys]]* og *[[Lepidocephalus]]* har en fullstendig sidelinje til basis av halefinnen. Hos hannene er som regel én eller flere av strålene i brystfinnen fortykket, eller omdannet på annen måte. Utformingen av brystfinnen er viktig for å skille ulike slekter og arter.

Noen av artene kan leve i vann med lite oksygen. De svelger luft ved overflaten, tar opp oksygen i tarmen og slipper ut karbondioksid gjennom gattåpningen. Disse artene blir svært urolige ved endringer i lufttrykket og er blitt brukt til å spå været. 

Sandsmettene er utbredt i nesten hele Eurasia fra Sibir i nord til Portugal i vest, Japan i øst og Java og Borneo i sørøst. En art, *[[Cobitis maroccana]]*, forekommer i Nord-Afrika. I Europa finnes dynnsmerling og mange arter i slektene *[[Cobitis]]* og *[[Sabanejewia]]*. Familien finnes sannsynligvis ikke i Norge, men sandsmett lever svært nær grensa i Bohuslän.

## Litteratur
* 
* 
* 
* 
* 

## Eksterne lenker
* 
*  (inkluderer Kottelats Botiidae)
Virvasselva

**Virvasselva** (lulesamisk: *Viresjåhkå*, umesamisk: *Vijriesjuhka*) er et vassdrag i Rana kommune i Nordland, hvis kilder ligger i kommunene Sorsele og Arjeplog i svensk Lappland. Den øvre delen av vassdraget drenerer ut i østenden av Virvatnet. Boneselva løper sammen med Virvasselva i deltaområdet ca. 1 km øst for Virvatnet, og Sørbekken munner ut sammen med Virvasselva i Virvatnet. Dette er et stort, sammenhengende, svært rikt og urørt våtmarksområde med tjønner, elver, myrer og tett vegetasjon. Virvasselva er rik på røye.

Den nedre delen av Virvasselva munner ut i Ranelva ved Elvmøthei i Dunderlandsdalen, ca. 70 km fra Ranelvas utløp på Saltfjellet.


Fil:Virvasselva B.JPG|Den nederste delen av Virvasselva
Fil:Virvasselva D.JPG|Den nederste delen av Virvasselva
Fil:Virvasselva E.JPG|Virvasselvas møte med Ranelva (fra høyre)


## Referanser
Botia kubotai

***Botia kubotai*** er en nylig beskrevet art i gruppen *[[Botia]]*.
Den har raskt blitt en populær tropisk fisk for ferskvannsakvarier.
Den blir opptil 15&nbsp;cm lang, men de fleste blir mindre, rundt 10&nbsp;cm. 
Den har gylne, svarte og grå fargetegninger i mønstre som varierer sterkt etter alderen på fisken.
Ungfisk på rundt 2,5&nbsp;cm ligner på *[[Botia histrionica]]*.

## Akvaristikk
Som de fleste smerlinger bør denne arten holdes i grupper når den skal leve i akvarium. Passelige vannverdier er temperatur på 25 – 30&nbsp;°C, pH på 6,5 til 6,9 og hardhet opptil 8.0 dGH.

Den bør ha tilgang på godt med gjemmesteder. 
Når de er nyinnkjøpte kan det være en god ide å behandle dem mot innvollsparasitter, noe som er veldig vanlig hos viltfangede fisk som finner føde på bunnen.

## Referanser


## Eksterne lenker
* 
*
Sandsmett

**Sandsmett** eller **piggsmerling** (*Cobitis taenia*) er en ferskvannsfisk.

## Utseende og levevis
Kroppen er langstrakt og flattrykt fra sidene. Vanlig lengde er 6–8&nbsp;cm, og maksimal lengde er 13&nbsp;cm. Munnen er liten og sitter på undersiden av hodet. Øynene sitter på oversiden av hodet. Det er tre par skjeggtråder langs overkjeven. Under hvert øye er det en bevegelig pigg med to spisser. Ryggen og sidene er gråbrune og buken er hvitaktig. Langs ryggen er det én stripe og langs sidene to striper, som består av avlange svarte flekker.

Sandsmett lever i strømmende eller stillestående, klart vann. Om dagen ligger den nedgravd i sand. Etter mørkets frembrudd svømmer den langs bunnen på jakt etter smådyr som muslingkreps, hoppekreps og hjuldyr. Gytetiden er i april–juni. De klebrige eggene legges på sand eller planter.

## Utbredelse
I eldre litteratur har arten *Cobitis taenia* et enormt utbredelsesområde som omfatter nesten hele Europa, og som strekker seg østover gjennom Nord-Asia til Sakhalin og Japan, men den er nå splittet opp i en rekke arter.

*Cobitis taenia* i snever betydning finnes i elvene som renner til Biscayabukta, Den engelske kanal og Nordsjøen fra Loire og nordover, i elvene som renner til sørlige del av Østersjøen, i øvre deler av Volga og i elvene som renner til nordlige Svartehavet, men mangler helt i Donau. I Storbritannia finnes den bare i elvene Great Ouse, Trent og Witham. Det kan tenkes at den også finnes i de franske elvene Adour og Garonne.

I Danmark finnes sandsmett på Sjælland, Fyn og Lolland, mens den i Sverige er utbredt nordover til Bohuslän og Uppland. I Finland forekommer den bare langs sørkysten. Sandsmett finnes ikke i Norge. Denne arten har ingen økonomisk betydning og blir ikke brukt som agn, og utbredelsen er derfor lite påvirket av menneskelig aktivitet.

Artsdatabanken regner sandsmett som en dørstokkart i Norge. Det vil si at det er en viss mulighet for at arten kan spre seg til Norge.

## Referanser




## Litteratur
* 
* 
* 

## Eksterne lenker
* 
*
Trieste (andre betydninger)

**Trieste** kan referere til:

* Trieste, en havneby i Italia
* Territorio libero di Trieste en stat som eksisterte i perioden 1947&ndash;1954
* Triestebukten, en bukt i Adriaterhavet
* «Trieste», en batyskaf
Produksjonsmiddel

**Produksjonsmiddel** (tysk: Produktionsmittel) er i marxistisk økonomikritikk og noen heterodokse økonomiske teorier en sammenfattende betegnelse for arbeidsmidler (*tysk:* Arbeitsmittel) og arbeidsgjenstand (tysk: Arbeitsgegenstand).  
## Beskrivelse
Arbeidsmidlet er en ting eller en samling av ting, som arbeideren setter mellom seg selv og arbeidsgjenstanden.  Et arbeidsmiddel kan altså være alt fra det mest primitive redskap til den aller mest avanserte maskin. Arbeidsgjenstanden kan være et fysisk objekt, men også noe immaterielt.

Sammen med det menneskelige arbeide utgjør produksjonsmidlene forutsetningene for at produksjon skal kunne finne sted. Dette gjelder for all produksjon, uansett under hvilke samfunnsmessige former den skjer. Det som ifølge Karl Marx karakteriserer produksjonen under den kapitalistiske produksjonsmetode er at produksjonsmidlene befinner seg i hendene hos en klasse, kapitalistene eller bourgeoisiet, under det at en annen klasse, arbeiderklassen eller proletariatet, kun eier sin egen arbeidskraft. Kapitalistene kjøper arbeidernes arbeidskraft og lar dem arbeide med produsjonsmidlene. Arbeiderne får lønn for sin arbeidskraft, men deres arbeide er verdt mer enn lønnen de mottar. Mellomforskjellen tilfaller kapitalistene.

Ifølge marxistisk teori er produksjonsmidlene nødvendige for produksjonen, men de er i strikt betydning ikke verdiskapende. Det er bare det mennesklige arbeid som skaper verdi. I og med industriens utvikling blir produsjionsmidlene stadig dyrere i sammenligning med arbeidskraften. Dette fører på sikt til minkende gevinster. Det er dette som kalles *[[profittkvotens fallende tendens]]* (tysk: Gesetz des tendenziellen Falls der Profitrate). Det finnes imidlertid motvirkende faktorer, og det dreier seg således om en tendens, snarere enn om en nødvendighet.

Som ledd i innførelsen av proletariatets diktatur er det marxismens hensikt å avskaffe den private eiendomsrett til produksjonsmidlene, som blit kollektivt eide.

Det marxistiske begrep produksjonsmiddel tilsvarer delvis uttrykket produksjonsfaktorer som benyttes innen visse andre økonomiske skoleretninger.

## Litteratur
* Karl Marx: MEW Band 23 (Kapital Band I).
* Josef Stalin: О диалектическом и историческом материализме, 1938
* Institute of Economics of the Academy of Sciences of the U.S.S.R. (1957). *Political Economy: A Textbook*. London: Lawrence and Wishart.

## Referanser
Overklasse

**Overklasse** er et sosiologisk begrep som brukes om den øverste klassen i et klassedelt samfunn. Betegnelsen brukes om "den klassen eller det sjiktet som har den ledende stilling i et lands sosiale og økonomiske liv, med den politiske makt som følger med det."  Hva som regnes som overklasse varierer fra land til land. Familiebakgrunn, kulturell kapital og økonomisk velstand er vanlige faktorer.

Inndelingen i klasser har sitt opphav i de liberalistiske klasseteorier som oppstod på 1700-tallet og begynnelsen av 1800-tallet, hos tenkere som Jean-Baptiste Say (1767–1832), Charles Comte (1782–1838) og Charles Dunoyer (1786–1862), og er omstridt.

I de fleste europeiske land ble innbyggerne tradisjonelt delt i tre stender, nemlig adel, geistlighet og bondestand. Med den industrielle revolusjon ble forskjellene mellom overklassen og underklassen større , og en middelklasse vokste frem.

I Storbritannia bestod overklassen tradisjonelt av landeiere og aristrokater som arvet sine titler. Flertallet av overklassen etter middelalderen kom fra tidligere handelsfamilier som ble tildelt titler eller giftet seg til dem. Etter andre verdenskrig ble også andre med rikdom og innflytelse ansett som overklasse.

I Norge fra 1600-tallet utgjorde høyere embetsmenn og det velstående handelsborgerskapet tradisjonelt en økonomisk overklasse, ofte på regionalt nivå. Napoleonskrigene gjorde at Storbritannia innførte en kraftig importtoll på trelast, noe som førte til mange konkurser og at den økonomiske overklassen i praksis forsvant. Etter Napoleonskrigene ble embetsstanden den dominerende gruppen både på landsbygda og i byene.

Ifølge marxistisk teori er overklassen, eller kapitalistene, de som eier produksjonsmidlene. Interessemotsetningene mellom disse og proletariatet, eller arbeiderklassen, anses som uoverstigelige og vil, ifølge teorien, øke helt til klassekampen fører til at arbeiderklassen seirer og avskaffer privat eiendomsrett og lager et klasseløst samfunn.

## Referanser
Botia histrionica

***Botia histrionica*** er en art i gruppen smerlinger.
Den blir ca. 12&nbsp;cm lang. 
Ungfisk kan lett forveksles med *[[Botia kubotai]]*, *[[Botia rostrata]]* eller pakistanbotia.

## Akvaristikk
Denne arten er relativt fredelig til *[[Botia]]* å være. Den bør holdes i grupper.
Den er også dagaktiv, og er ofte fremme i akvariet hvis den har tilstrekkelig tilgang på gjemmesteder.

Den foretrekker en pH på 6,5 – 7,2 og en temperatur på mellom 25 og 28 grader.

## Referanser


## Eksterne lenker
*
Flakvarp

**Flakvarp** er ei bygd i Skien kommune i Telemark. Den ligger ved utløpet av Porsgrunnselva i bunnen av Frierfjorden. Flakvarp har rundt 50 hus og ca. 150 innbyggere. Bygda tilhørte tidligere Solum kommune, men fra 1964 Skien.

Flakvarp grunnkrets omfatter i tillegg til selve Flakvarp også bosetninger i åsene i nord, blant annet Ånnerød, Sponsletta og Vik. Innbyggertallet i grunnkretsen siden 2000:

Flakvarp har en aktiv velforening som er over 50 år. Flakvarp båtforening har 30 båtplasser og planer om utvidelse. Stedet er også med i "Nabo sone", et prosjekt som skal erstatte nabokjerringa. Det vil si at vi skal prøve å se til at alle våre har det trygt og har noen å kontakte hvis de har behov for hjelp.

Navnet Flakvarp kommer fra at det var her seilskutene begynte varpingen opp elva for å komme til Skien og Porsgrunn. I Flakvarpbukta ligger en holme som heter Fantøya. Den ga bygda et dårlig rykte i 1950-åra på grunn av at her lå omreisende fortøyd med sine skuter hele sommersesongen mens de reiste rundt på bygdene og solgte sine varer.

Tidligere var det iseksport fra Flakvarp. Spor etter isrenna finnes ennå. Flakvarp er omgitt av skog med fine turstier og fjorden med bade og fiskemuligheter.

## Referanser
Maines flagg

**Maines flagg** er blått med delstatens segl i midten. Seglet har et skjold som viser en elg og et grantre. Over skjoldet står mottoet *DIRIGO* ("jeg viser veg") samt en sekstakket stjerne. Disse viser til nordstjernen og delstatens nordlige beliggenhet. Treet er et frihetssymbol som særlig benyttes i New England. Skjoldet flankeres av en bonde og en sjømann, representanter for delstatens tradisjonelle næringsveger. Delstatsseglet har ikke spesifisert offisielle farger, så variasjoner i utførelsen kan forekomme. Flagget er i størrelsesforholdet 26:33. Det ble vedtatt innført 24. februar 1909.

Maines flagg er modellert etter militære faner fra tiden før og under den amerikanske borgerkrigen. For Maines vedkommende var disse enten blå med delstatsseglet, eller hadde røde og hvite striper som USAs flagg og delstatsseglet på blått i kantonen. 

Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Kentucky, Indiana, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone. I Maines flagg skal blåfargen tilsvare den som benyttes i USAs flagg.

Nordstjernen som symbol gjenfinnes i to andre nordlige delstaters flagg: Alaska og Minnesota.

## Sjøfartsflagg
Maine har et eget flagg for bruk til sjøs. Dette ble innført 21. juli 1939 og har hvit flaggduk. På duken er det innsatt et grantre med et skråstilt anker i midten, med mottoet *dirigo* over og delstatens navn under.

## Tidligere flagg
Det første offisielle delstatsflagget ble vedtatt innført 21. mars 1901. Dette hadde lys brun (beige) flaggduk, grantre i grønt og brunt i midten og en blå stjerne i kantonen. Symbolikken var også i dette knyttet til frihetstreet og nordstjernen.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Maine State Flag av David Martucci
Enslig

**Enslig** er en sivilstand der personen er ugift eller bor/lever alene.

Enslige personer kan være aleneboende, eller bo med andre personer de ikke har et romantisk forhold til. Dette kan for eksempel være foreldre, barn, venner, eller andre. I 2016 var ca 900 000 av Norges befolkning aleneboende. Hos Nav regnes «enslig forsørger» en som er alene om omsorgen for barn og som ikke har et forhold til den andre av barnets foreldre. Klassifisering som enslig har også konsekvenser etter norsk skatteregler. Statistisk sentralbyrå regner som enslig en person som er ugift eller ikke er i et samboerskap. Enslige forsørgere omfatter alle enslige voksne som har ansvar for barn under 18 år.

Andelen aleneboende har økt markert de siste 20 årene, og økningen er særlig sterk blant yngre. Oslo og deler av Finnmark er de områdene i Norge med størst andel aleneboende.

En enslig mann kalles gjerne «ungkar», mens en enslig kvinne uformelt kalles «ungkarskvinne». Et foreldet uttrykk for å beskrive en enslig mann over 30 år er peppersvenn, mens det tilsvarende for en kvinne er peppermø.

Blant de enslige sier over en tredel at de er ensomme, mens 14 prosent av samboende er ensomme, ifølge Statistisk sentralbyrå. Andelen enslige som oppgir de er ensomme er synkende. En større andel av aleneboende, særlig menn, som sliter med dårlig psykisk helse enn befolkningen forøvrig.

## Se også
* Enke
* Enslighet

## Referanser
William Adamson

**William Adamson** (født 2. april 1863 i Dunfermline i Skottland, død 23. februar 1936) var en britisk fagforeningsmann og Labour-politiker samt partileder i perioden 1917-1921.

Adamson ble gruvearbeider i Fife, der han engasjerte seg i National Union of Mineworkers. Han var også aktiv i det nydannede Labourpartiet, ble valgt inn til underhuset i 1910, i valgkretsen Fife West, og ble partileder i 1917, en posisjon han hadde til 1921. Adamson var minister for Skottland i Ramsay MacDonalds Labour-regeringer, men vendte seg mot MacDonald da sistnevnte dannet den nasjonale koalisjonsregjeringen med de konservativ og de liberale i 1931. Adamson mistet sin parlamentsplass 1931, da han var kandidat for Labour mot MacDonalds koalisjon. 

## Referanser


## Eksterne lenker
*
Gustavo Santaolalla

**Gustavo Alfredo Santaolalla** (født 19. august 1951 i Buenos Aires) er en argentinsk musiker, musikkprodusent og filmkomponist. Han regnes som en av grunnleggerne av musikkgenren *Rock en Español* og har siden 1980-tallet bl.a. vært kjent for å oppdage nye musikktalenter i Latin-Amerika. Santaolalla kombinerer i sin musikk rock, soul, afrikanske rytmer og latinamerikansk folkemusikk. Han har vunnet den amerikanske prisen Oscar for sin filmmusikk til to filmer (for *[[Brokeback Mountain]]* i 2006 og for *Babel* i 2007).

## Diskografi
### Album
* 1981: *Santaolalla*
* 1995: *GAS*
* 1996: *Ronroco*

### Filmmusikk
* 1981: *[[She Dances Alone]]*
* 1999: *[[Insider (film)|Insider]]*
* 2000: *[[Amores Perros]]*
* 2002: *[[11'09"01 – September 11]]*
* 2003: *[[21 Grams]]*
* 2004: *[[Salinas grandes]]*
* 2004: *[[Motorsykkeldagbøkene]]*
* 2004: *[[Collateral]]*
* 2005: *[[Brokeback Mountain]]*
* 2005: *[[North Country]]*
* 2006: *[[Babel (film)|Babel]]*

## Referanser


## Eksterne lenker
* 
* 
* 
*
Massachusetts’ flagg

**Massachusetts' flagg** er hvitt med delstatens våpen i midten. Våpenskjoldet er blått og viser i gult en indianer av algonquin-folket samt en hvit stjerne i øvre hjørne. Skjoldet er omgitt av et bånd med mottoet *Ense Petit Placidam, Sub Libertate Quietem* ("med sverd søker vi fred, men fred bare i frihet"). Over skjoldet er delstatens hjelmtegn plassert, en hånd som holder et sverd. Flagget ble innført 6. mars 1915.  Nåværende flagglovgivning er fra 3. juli 1971.

Massachusetts' flagg er basert på de faner delstatens militære tropper har ført siden 1787. Disse hadde våpenet på den ene siden og hånden med sverdet på den andre. I 1908 ble dette gjort til flagg for delstaten, men da ble baksiden prydet av et blått våpenskjold med et grønt grantre. Dette gjaldt formelt også fra flagget ble offisielt vedtatt i 1915 og fram til 1971. 

## Tidligere flagg og sjøfartsflagg
Det første flagget for Massachusetts ble innført 29. april 1776 og besto av et hvitt flagg med et grønt tre og påskriften *appeal to heaven*. Formelt var dette delstatens sjøfartsflagg fram til nytt delstatsflagg ble vedtatt, men det ble lite benyttet i tiden etter den amerikanske revolusjon. I 1971 ble flagget formelt gjeninnført som sjøfartsflagg for Massachusetts, men da uten mottoet. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Søsken

**Søsken** er to eller flere avkom etter felles foreldre. Søsken må således ha samme far og mor. Avkom med bare en felles forelder (felles far eller mor) kalles **halvsøsken**. Avkom uten felles foreldre kalles **stesøsken**, og er vanligvis ikke genetisk beslektet. Avkom fra fosterforeldre, eller avkom flyttet inn i familiens fosterhjem, kalles **fostersøsken** eller hvis fra utlandet, **adoptivsøsken**. Ordet søsken er kjønnsnøytralt; et mannlig søsken kalles en bror, et kvinnelig kalles en søster.
Far

**Far**, blant mennesker også kalt **pappa**, er et hankjønn (forelder) som har fått avkom. Det blir også brukt for personer som spiller en farsrolle for andre, for eksempel Fader Jakob. Ordet far er brukt om menn som har fått barn og av barn som velger å kalle en mann sin far uavhengig av om det er sosial far, fosterfar, adoptivfar, stefar, eller andre varianter av far. 

For mange arter er også farsrollen nærmest ubetydelig eller helt fraværende. Sjøhester er imidlertid et eksempel på en art der hannen er den av foreldrene som har primæransvaret for avkommet.

Motstykket til farsrollen er morsrollen.

## Se også
* Bjørnstjerne Bjørnsons fortelling «Faderen»
* Pater est-regelen
* Farsdag
* Medmor
* Mor – bror – søster – søsken – familie
Michigans flagg

**Michigans flagg** er blått og har delstatens våpen i midten. Flagget ble innført 1. august 1911.

Michigans flagg ble fastsatt samtidig med våpenet. Våpenet baserer seg på eldre segl for delstaten. Våpenskjoldet viser en naturalistisk scene der en våpenbærende pioner, et symbol på viljen til å forsvare delstaten, står på en bredde med en oppadgående sol i bakgrunnen. Mottoet i skjoldhodet lyder *tuebor* ("jeg forsvarer") og viser også til forsvarsvilje. Skjoldet er flankert av en elg og en hjort. Over skjoldet finnes en amerikansk ørn og mottoet *e pluribus unum* ("av mange, en"). Mottoet under skjoldet er delstatens offisielle og lyder *Si Quaeris Peninsulam Amoenam Circumspice*, noe som kan oversettes til "om du søker en behagelig halvøy, se rundt deg". 

Michigans flagg er, som flere andre amerikanske delstatsflagg, basert på militære forbilder. De første hærfanene i delstaten var blå med delstatens segl i midten. Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Kentucky, Indiana, Maine, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Antonov An-72

**Antonov An-72** ( NATO-kallenavn: *«Coaler»* ) er et ukrainsk STOL transportfly. Prototypen fløy første gang 22. desember 1977, og den første produksjonsserien fikk betegnelsen **An-72A**. An-72 er også produsert i spesialiserte versjoner som blant annet **An-72AT**, som er et fraktfly, **An-72S**, som er en variant som kan konfigureres som VIP-transport, passasjerfly for 38 passasjerer eller som ambulansefly, og **An-72P** som er et maritimt overvåkningsfly. An-72 har også blitt videreutviklet i form av **[[Antonov An-74|An-74]]**.

## Spesifikasjoner

## Referanser


## Eksterne lenker
* Wings Palette-fargelegging